rejauldu/bengali-wikipedia huggingface dataset:
ভিক্টোরিয়া লুইস সামান্থা ম্যারি এলিজাবেথ টেরেজি ইগার (জন্ম ৫ মার্চ ১৯৩৯) হলেন একজন ব্রিটিশ-মার্কিন অভিনেত্রী। শেকসপিয়ারীয় মঞ্চে অভিনয় জীবন শুরুর পর, তিনি উইলিয়াম ওয়াইলারের রোমহর্ষক দ্য কালেক্টর (১৯৬৫) চলচ্চিত্রে অভিনয় করে খ্যাতি অর্জন করেন। তিনি এই চলচ্চিত্রে অভিনয়ের জন্য সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।  তিনি এরপর ডক্টর ডুলিটল (১৯৬৭) চলচ্চিত্রে এমা ফেয়ারফ্যাক্স চরিত্রে এবং মার্কিন নাট্যধর্মী দ্য মলি ম্যাগুইয়ারস (১৯৭০) চলচ্চিত্রে অভিনয় করেন। ১৯৭০-এর দশকের শুরুতে ইগার মার্কিন যুক্তরাষ্ট্র ও কানাডায় চলে যান, সেখানে তিনি কয়েকটি ভীতিপ্রদ চলচ্চিত্রে অভিনয় করেন, সেগুলো হল দ্য ডেড আর অ্যালাইভ (১৯৭২), দি আনক্যানি (১৯৭৭), ও ডেভিড ক্রোনেনবার্গের জনপ্রিয় রোমহর্ষক চলচ্চিত্র দ্য ব্রুড (১৯৭৯)  ইগার ওয়াল্ট ডিজনির হারকিউলিস (১৯৯৭) চলচ্চিত্রে হেরা চরিত্রের জন্য কণ্ঠ প্রদান করেন এবং কয়েকটি ভিডিও গেমসের জন্য কণ্ঠ দেন, তন্মধ্যে রয়েছে গ্যাব্রিয়েল নাইট ৩: ব্লাড অব দ্য স্যাক্রেড, ব্লাড অব দ্য ডেমড এবং ০০৭: নাইটফায়ার। টেলিভিশনে তার কাজের মধ্যে রয়েছে ফ্যান্টাসি আইল্যান্ড ও সোপ অপেরা অল মাই চিলড্রেন-এর শার্ল্ট ডিভেন চরিত্র।  প্রারম্ভিক জীবন সামান্থা ইগার ১৯৩৯ সালের ৫ই মার্চ লন্ডনের হ্যাম্পস্টিডে জন্মগ্রহণ করেন। তার পুরো নাম ভিক্টোরিয়া লুইস সামান্থা ম্যারি এলিজাবেথ টেরেজি ইগার। তার পিতা রাফ আলফ্রেড জেমস ছিলেন ব্রিটিশ সেনাবাহিনীর ব্রিগেডিয়ার এবং মাতা ম্যুরিয়েল ওলগা পালশ-বুমা ছিলেন ওলন্দাজ ও পর্তুগিজ বংশোদ্ভূত। তার জন্মের পরপরই তার সপরিবারে বাকিংহামশায়ারের ব্লেডলোতে চলে যান এবং দ্বিতীয় বিশ্বযুদ্ধ চলাকালে তিনি সেখানেই তার শৈশব কাটান।  তথ্যসূত্র  উৎস    বহিঃসংযোগ   দাপ্তরিক ওয়েবসাইট       বিষয়শ্রেণী:১৯৩৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:ওলন্দাজ বংশোদ্ভূত ইংরেজ ব্যক্তি বিষয়শ্রেণী:পর্তুগিজ বংশোদ্ভূত ইংরেজ ব্যক্তি বিষয়শ্রেণী:ইংরেজ কণ্ঠাভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ইংরেজ মঞ্চ অভিনেত্রী বিষয়শ্রেণী:ইংরেজ শেকসপিয়রীয় অভিনেত্রী বিষয়শ্রেণী:ইংরেজ সোপ অপেরা অভিনেত্রী বিষয়শ্রেণী:ইংরেজ রোমান ক্যাথলিক বিষয়শ্রেণী:মার্কিন যুক্তরাষ্ট্রে ইংরেজ প্রবাসী বিষয়শ্রেণী:লন্ডনের অভিনেত্রী বিষয়শ্রেণী:শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী বিষয়শ্রেণী:আইরিশ বংশোদ্ভূত অভিনেত্রী বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী অভিনেত্রী বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:ব্রিটিশ টেলিভিশন অভিনেত্রী
তামা একটি রাসায়নিক মৌল যার চিহ্ন Cu এসেছে ল্যাটিন শব্দ কিউপ্রাম (cuprum) থেকে এবং এর পারমাণবিক ক্রমাঙ্ক ২৯। তামা একটি নমনীয় ধাতু এবং এর তাপীয় ও বৈদ্যুতিক পরিবাহীতা খুব উঁচু দরের তাই অনেক বিজলিবাহী তারের মধ্যেই তামার তার থাকে । বিশুদ্ধ তামা খুব বেশি নরম ও নিজস্ব উজ্জ্বল বর্ণ সমন্বিত কিন্তু আবহাওয়ার সংস্পর্শে এর বাইরে একটি লালচে-কমলা বিবর্ণ স্তর তৈরী হয়। তামা ও তামার বহু মিশ্র ধাতু (যেমন ব্রোঞ্জ, পিতল ইত্যাদি) অনেক হাজার বছর ধরে মানুষের নিত্য সঙ্গী । প্রাচীনকালে তামার অনেক খনির অস্তিত্ব পাওয়া গেছে। তার মধ্যে সাইপ্রাস (লাতিনে Cyprus ক্যুপ্রুস্‌) দ্বীপের খনিগুলো সবচেয়ে তাৎপর্যময়। অনেকের মতে তামার ইংরেজি নাম কপার (ল্যাটিন ভাষার এর নাম Cuprum কুপ্রুম) শব্দটি এখান থেকে এসেছে।   আবিষ্কারের ইতিহাস  ফরাসি রসায়নবিদ এম. বারথেলটের মতানুসারে মানুষ পাঁচ হাজার বছরেরও বেশি আগে থেকে তামার সাথে পরিচিত ছিল। অনেকের মতে আরও আগে থেকে এই পরিচয় ঘটেছিল। বহুকাল পূর্ব থেকেই ব্রোঞ্জ ছিল সর্বাধিক ব্যবহৃত ধাতু। এই ধাতুটি মূলত তামা এবং টিন-এর সংকর। এই দুই মৌলিক পদার্থ মানব সভ্যতার ইতিহাসে একটি বিশেষ যুগের নির্দেশনা প্রদান করে যাকে বলা হয় ব্রোঞ্জ যুগ। তামা, যুগ বিনির্মাণে কেন এতো গুরুত্বপূর্ণ ভূমিকা রেখেছিল তা ব্যাখ্যা করা যেতে পারে। প্রকৃতিতে তামার প্রাচুর্য মধ্যম ধরনের। প্রাথমিক যুগে মানুষ কেবল প্রকৃতিতে স্বাভাবিকভাবে প্রাপ্ত তামাই ব্যবহার করতো। কিন্তু পরবর্তীতে চাহিদা বৃদ্ধি পাওয়ায় আকরিক থেকে তামা নিষ্কাশনে বাধ্য হয় মানুষ। যেসব আকরিকে তামার আধিক্য রয়েছে তা থেকে এটি নিষ্কাশন বেশ সহজসাধ্য। খ্রিস্টপূর্ব ৩য় শতাব্দীতে নানাবিধ যন্ত্রপাতি তৈরীতে তামা ব্যবহৃত হতো। চিয়োপ্‌স-এর (cheops) মিশরীয় পিরামিড তৈরীতে পাথরের যে সুবৃহৎ খণ্ডগুলো ব্যবহৃত হয়েছে সেগুলো কাটতে তামার যন্ত্র ব্যবহার করা হয়েছিল। থাম্ব|276x276পিক্সেল|কপার বর্ণালী ব্রোঞ্জ আবিষ্কার ছিল মানব সভ্যতার ইতিহাসে একটি বিপ্লব। এর পর পাথরের সব জিনিসপত্র ব্রোঞ্জ দিয়ে প্রতিস্থাপিত হয়। ৩৫০০ খ্রিস্টপূর্বাব্দেও ব্রোঞ্জের ব্যবহার ছিল বলে প্রমাণ পাওয়া গেছে। মাইসিনিয়ান যুগের সূচনাতে গ্রীসে ব্রোঞ্জের মূর্তি তৈরি বিশেষ প্রসার লাভ করেছিল। এটি ছাড়াও তামার অপর বিস্ময়কর সংকর হল পিতল। তামার সঙ্গে দস্তার আকরিক গলিয়ে এটি প্রস্তুত করা হয়। প্রাচীন মিশর, ভারত, অ্যাসিরীয়া, রোম ও গ্রীসে তামা, ব্রোঞ্জ ও পিতলের ব্যবহার জানা ছিল। অস্ত্র তৈরীতে তামা ও ব্রোঞ্জ উভয়টিই ব্যবহৃত হতো। আলতাই, সাইবেরিয়া এবং ট্রান্স ককেশাস অঞ্চলে খননকার্য চালিয়ে অষ্টম থেকে ষষ্ঠ শতাব্দীর ব্রোঞ্জ ও তামার ছুরি, তীরের ফলা, ঢাল, শিরস্ত্রাণ পাওয়া গেছে। গ্রীস।গ্রীসে ও রোম।রোমে তামা ও ব্রোঞ্জ দিয়ে ঢাল ও শিরস্ত্রাণ তৈরি হতো। তামার নানা গুরুত্ব রয়েছে :  thumb|তাম রয়েছে া'র তৈরি অলংকার   আরও দেখুন   মারসেলিন বারথোলেঁ  ব্রোঞ্জ  পিতল   তথ্যসূত্র    বহিঃসংযোগ   বিষয়শ্রেণী:মৌলিক পদার্থ বিষয়শ্রেণী:অবস্থান্তর ধাতু বিষয়শ্রেণী:তড়িৎ পরিবাহী বিষয়শ্রেণী:তামা
ফাগালি  বা ফাগালি  উটা হল সামোয়া দ্বীপপুঞ্জের উপোলু দ্বীপের একটি গ্রাম যা অ্যাপিয়া থেকে প্রায় ৫ কিলোমিটার দক্ষিণ-পূর্বে অবস্থিত। এটি ভাইমাউগা পূর্ব (ফাইপুলে জেলা) এর নির্বাচনী এলাকায় যা তুমাসাগা বৃহত্তর রাজনৈতিক জেলার অংশ।   গ্রামটির জনসংখ্যা ১৪৩৯ জনসংখ্যা।  ফাগালি  আন্তর্জাতিক বিমানবন্দর এবং রয়্যাল সামোয়া গলফ কোর্স উভয়ই ফাগালি  উতার কাছাকাছি অবস্থিত।   তথ্যসূত্র   বিষয়শ্রেণী:তুয়ামাসাগার জনবহুল স্থান বিষয়শ্রেণী:উইকিউপাত্তে স্থানাঙ্ক আছে
হরিণী অমরসূর্য (জন্মঃ ৬ মার্চ ১৯৭০) শ্রীলঙ্কার একজন রাজনীতিবিদ, তিনি ২০২৪ সালের ২৪শে সেপ্টেম্বর তারিখ থেকে শ্রীলঙ্কার প্রধানমন্ত্রী হিসেবে দায়িত্ব পালন করছেন।  ব্যক্তিগত মতাদর্শের ক্ষেত্রে হরিণী একজন উদারপন্থী মানুষ, তিনি শ্রীলঙ্কায় নারী অধিকার, যুব অধিকার, লিঙ্গ অসমতা নিয়ে গবেষণা করেছেন। তার জন্ম হয়েছিলো গালেতে, তিনি পড়াশোনা করেছেন ভারতের হিন্দু কলেজ এবং দিল্লি বিশ্ববিদ্যালয়ে, এছাড়াও তিনি অস্ট্রেলিয়ার একটি বিশ্ববিদ্যালয় এবং যুক্তরাজ্যের এডিনবরা বিশ্ববিদ্যালয়েও পড়েছেন।  তথ্যসূত্র  বিষয়শ্রেণী:শ্রীলঙ্কান রাজনীতিবিদ বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কার প্রধানমন্ত্রী বিষয়শ্রেণী:সিংহলি ব্যক্তি বিষয়শ্রেণী:এশিয়ার নারী প্রধানমন্ত্রী
সৈয়দা জোহরা আলাউদ্দিন বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-৩৬ থেকে নির্বাচিত জাতীয় সংসদ সদস্য।   জন্ম ও প্রাথমিক জীবন  সৈয়দা জোহ্‌রা আলাউদ্দিনের জন্ম মৌলভীবাজার পৌর শহরের কাজীরগাও এলাকায়। তিনি ঢাকা বিশ্ববিদ্যালয় থেকে রাষ্ট্রবিজ্ঞান বিভাগ থেকে স্নাতকোত্তর করেন। তিনি বীর মুক্তিযোদ্ধা মরহুম মো: আলাউদ্দিন চৌধুরীর স্ত্রী। তার মায়ের নাম ফাতেমা খাতুন চৌধুরী।   রাজনৈতিক ও কর্মজীবন  জোহরা আলাউদ্দিন ১৯৬৭ সালে মহকুমা ছাত্রলীগের প্রাথমিক সদস্য হিসাবে রাজনৈতিক যাত্রা শুরু করে পরে জেলা ছাত্রলীগের সহ সভানেত্রীর পদে দায়িত্ব পালন করেন। ঊনসত্তরের গণঅভ্যুত্থানে সক্রিয় থাকায় কারাবরণ করেন। ১৯৭০ সালের পাকিস্তানের সাধারণ নির্বাচনে বিভিন্ন আন্দোলনে সক্রিয় অংশগ্রহণ ও ১৯৭১ সালে মুক্তিযুদ্ধে তিনি অংশগ্রহণ করেন। ৭৫ সালে শেখ মুজিবুর রহমানের হত্যাকাণ্ডের পরও তিনি কারাবরণ করেন। তিনি বাংলাদেশ মহিলা আওয়ামীলীগ মৌলভীবাজার জেলা শাখার প্রতিষ্ঠাতা সভানেত্রী ও জাতীয় মহিলা সংস্থা মৌলভীবাজার এর প্রতিষ্ঠা কালীন চেয়ারম্যান। তিনি একাদশ জাতীয় সংসদের সংরক্ষিত নারী আসন-৩৬ থেকে নির্বাচিত জাতীয় সংসদ সদস্য। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।    আরও দেখুন    একাদশ জাতীয় সংসদ সদস্যদের তালিকা   তথ্যসূত্র    বহিঃসংযোগ    দশম জাতীয় সংসদ সদস্যদের তালিকা (২০১৪) –জাতীয় সংসদ  একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন  বিষয়শ্রেণী:মৌলভীবাজার জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:একাদশ জাতীয় সংসদ সদস্য বিষয়শ্রেণী:সিলেট বিভাগের ব্যক্তি বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:মৌলভীবাজার জেলার ব্যক্তি বিষয়শ্রেণী:১৯৫৩-এ জন্ম
স্যান দিয়েগো কাউন্টি, আনুষ্ঠানিকভাবে কাউন্টি অব স্যান দিয়েগো, হল মার্কিন যুক্তরাষ্ট্রের ক্যালিফোর্নিয়া রাজ্যের দক্ষিণ-পশ্চিম কোণে অবস্থিত একটি কাউন্টি। জনসংখ্যা ২০২০ সালের আদমশুমারি অনুসারে ৩২,৯৮,৬৩৪ জন ছিল, যা এটিকে ক্যালিফোর্নিয়ার দ্বিতীয়-সর্বোচ্চ জনবহুল কাউন্টি এবং মার্কিন যুক্তরাষ্ট্রের পঞ্চম-সবচেয়ে জনবহুল কাউন্টি বানিয়েছে। কাউন্টি আসন সান দিয়েগো হল ক্যালিফোর্নিয়ার দ্বিতীয় সর্বাধিক জনবহুল শহর ও মার্কিন যুক্তরাষ্ট্রের অষ্টম-সবচেয়ে জনবহুল শহর। এটি ৪৮ টি সংলগ্ন মার্কিন যুক্তরাষ্ট্রের দক্ষিণ-পশ্চিমতম কাউন্টি এবং এটি একটি সীমান্ত কাউন্টি। এটি ১৮ টি নেটিভ আমেরিকান উপজাতীয় সংরক্ষণের আবাসস্থল, যা মার্কিন যুক্তরাষ্ট্রের যেকোনো কাউন্টির মধ্যে সবচেয়ে বেশি।  স্যান ডিয়েগো কাউন্টি স্যান ডিয়েগো-চুলা ভিস্তা-কার্লসবাদ, সিএ মহানগর পরিসংখ্যান এলাকা নিয়ে গঠিত, যেটি ২০১২ সালের ১লা জুলাই পর্যন্ত ১৭তম জনবহুল মেট্রোপলিটন পরিসংখ্যান এলাকা এবং ১৮তম সবচেয়ে জনবহুল প্রাথমিক পরিসংখ্যান এলাকা। স্যান ডিয়েগো কাউন্টি মার্কিন যুক্তরাষ্ট্র ও মেক্সিকোর মধ্যে বিভক্ত বৃহত্তম মেট্রোপলিটন এলাকা স্যান ডিয়েগো-টিজুয়ানা ট্রান্সবর্ডার মেট্রোপলিটান এলাকারও অংশ।  স্যান ডিয়েগো কাউন্টির  উপকূলরেখা রয়েছে। এটি কাউন্টির সবচেয়ে ঘনবসতিপূর্ণ অঞ্চল গঠন করে, যেখানে দক্ষিণ ক্যালিফোর্নিয়ার বাকি পশ্চিম অংশের মতো একটি মৃদু ভূমধ্যসাগরীয় থেকে আধা-শুষ্ক জলবায়ু এবং বিস্তৃত চ্যাপারাল গাছপালা রয়েছে। পূর্ব দিকে বৃষ্টিপাত ও তাপমাত্রার মাত্রা বৃদ্ধি পায়, যেখানে পাহাড়ে শীতকালে হিম ও তুষারপাত হয়। এই অরণ্যময় পাহাড়গুলি দক্ষিণ ক্যালিফোর্নিয়ায় গড়ের চেয়ে বেশি বৃষ্টিপাত লাভ করে, যখন কাউন্টির মরুভূমি অঞ্চলটি পূর্বে বৃষ্টির ছায়ায় অবস্থিত, যা উত্তর আমেরিকার দক্ষিণ-পশ্চিম মরুভূমি অঞ্চল পর্যন্ত বিস্তৃত।   তথ্যসূত্র   বহিঃসংযোগ    San Diego Association of Governments (SANDAG) official website  San Diego Tourism Authority  San Diego Geographic Information Source  বিষয়শ্রেণী:ক্যালিফোর্নিয়ার কাউন্টি বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:স্যান ডিয়েগো কাউন্টি, ক্যালিফোর্নিয়া
মুহাফিজ খান মসজিদ হল একটি পঞ্চদশ শতাব্দীর মসজিদ যা ভারতের গুজরাট রাজ্যের আহমেদাবাদ শহরে অবস্থিত। এটি শহরের অন্যতম ব্যতিক্রমধর্মী স্থাপনা হিসেবে বিবেচিত। মসজিদটি ১৪৬৫ সালে জামাল-উদ-দিন মুহাফিজ খান কর্তৃক মুঘল শাসনামলে মাহমুদ শাহ প্রথম (১৪৫৮–১৫১১)-এর শাসনকালে নির্মিত হয়, এবং এটি মুঘল স্থাপত্যর একটি চমৎকার উদাহরণ হিসেবে বিবেচিত। এটি সে সময়কার অঞ্চলটির গভর্নরের নামে নামকরণ করা হয়েছে।  মসজিদটি একটি সংরক্ষিত ভবন, যা জাতীয় গুরুত্বপূর্ণ স্মৃতিস্তম্ভ হিসেবে তালিকাভুক্ত।   স্থাপত্য  থাম্ব|মসজিদটি আনু. ১৮৮০ সালে মসজিদটির মুখমণ্ডলতে তিনটি খিলানযুক্ত প্রবেশপথ এবং উভয় প্রান্তে সমৃদ্ধ খোদাইকৃত মিনার রয়েছে। এর নকশার সাথে ইসানপুর মসজিদ-এর মিল রয়েছে এবং এটি আহমেদাবাদে একটি নতুন স্থাপত্যশৈলী প্রবর্তন করে। এর মাপ । মিনারগুলো  উচ্চ। আলেকজান্ডার ফর্বস  সালে কাঠ দিয়ে মসজিদটির প্রতিরূপ তৈরি করান এবং ইংল্যান্ডে নিয়ে যান, যা বর্তমানে ভিক্টোরিয়া ও আলবার্ট জাদুঘরের স্থায়ী সংগ্রহের অংশ।  ২০০২ সালের গুজরাট দাঙ্গার সময়, মসজিদটি ব্যাপকভাবে ক্ষতিগ্রস্ত হয়। আফজাল খান বলেন, দাঙ্গাকারীরা ভবনটির দক্ষিণ অংশের সূক্ষ্ম খোদাইকাজ ধ্বংস করে এবং ক্ষতিটি অপূরণীয়। এই ক্ষয়ক্ষতি ভারতের মুসলিম জনগণের মধ্যে উদ্বেগ সৃষ্টি করে। উপাসনালয় ও মসজিদসমূহের পুনঃসংস্কার নিয়ে সংসদে ব্যাপক আলোচনা হয়। ভারতীয় ইতিহাস কংগ্রেস (IHC) প্রত্নতাত্ত্বিক জরিপ বিভাগকে সকল ধর্মীয় কাঠামো পুনর্গঠন ও পুনঃস্থাপনের অনুরোধ জানায়। রামকৃষ্ণ চ্যাটার্জি IHC-তে জানান যে মুহাফিজ খানের মসজিদ, ওয়ালী মোহাম্মদ ওয়ালী-এর সমাধি এবং মালিক আসিন-এর মসজিদ ক্ষতিগ্রস্ত বা ধ্বংস হয়েছে। ২০০৬ সালের মধ্যে সংস্কারকাজ সম্পন্ন হয় এবং মসজিদটি সাধারণ মানুষের জন্য পুনরায় উন্মুক্ত করা হয়।   গ্যালারি    আরো দেখুন    ভারতে ইসলাম  ভারতের মসজিদের তালিকা   তথ্যসূত্র    আরও পড়ুন       বহিঃসংযোগ   বিষয়শ্রেণী:মুঘল মসজিদ বিষয়শ্রেণী:উইকিউপাত্তে স্থানাঙ্ক আছে
জো ত্লাং (বিকল্প বানান জো তলাং, জো ত্ল্যাং বা জোতলাং) বা রিয়াং হাফং হলো বাংলাদেশ–মিয়ানমার সীমান্তে অবস্থিত একটি পর্বত। এর উচ্চতা ।   ইতিহাস  বম ভাষায় "জো" শব্দটি দিয়ে ভারতের মিজোরাম রাজ্যের "মিজো" জাতিকে বুঝানো হয়। ১৯৪৭ সালের পূর্বে বাংলাদেশ বৃহত্তর ভারতবর্ষের অন্তর্ভুক্ত থাকার কারণে সম্ভবত পর্বতের এরূপ নামকরণ করা হয়েছে। অন্যদিকে "ত্লাং" শব্দের অর্থ পর্বত। বিভিন্ন মার্কিন ও রুশ ভৌগোলিক মানচিত্রে জো ত্লাংকে "মোদক মুয়াল" বলে উল্লেখ করা হয়েছে। বাংলা ট্রেক অনুযায়ী এটি বাংলাদেশের দ্বিতীয় সর্বোচ্চ পর্বত। তবে সরকারিভাবে এটি স্বীকৃত নয়। অনেক স্থানীয় পর্যটকদের কাছে এটি সবচেয়ে ভয়ঙ্কর পর্বতচূড়া হিসেবে স্বীকৃত।  ২০০৭ সালের বাংলাদেশি পর্বতারোহী সুব্রত দাশ নীতিশ ও বিজয় শঙ্কর কর প্রথমবারের মতো এর চূড়ায় আরোহন করেন। এই দলটি ২০০৭ সালে আবারও এর চূড়ায় উঠতে সক্ষম হন। তবে, এই দুই অভিযানে জিপিএস যন্ত্র না থাকায় এর উচ্চতা নির্ণয় করা যায়নি। ২০১২ সালের ১২ জানুয়ারি তাশদীদ রেজওয়ান মুগ্ধ, তারিকুল আলম সুজন, সালেহীন আরশাদী ও এসএম মঈনুলের সমন্বয়ে গঠিত বাংলা ট্রেকের একটি দল তৃতীয়বারের মতো এই পর্বতে আরোহণ করেন এবং সঠিকভাবে এর ভৌগোলিক অবস্থান ও উচ্চতা পরিমাপ করেন। দলের দুইজন সদস্য মুগ্ধ ও সুজন অভিযান শেষে বান্দরবান ফেরার পথে বাস দুর্ঘটনায় নিহত হন। সালেহীন ও মঈনুল দুর্ঘটনায় গুরুতরভাবে আহত হন।  ২০১৩ সালের ১৩ অক্টোবর শাহজামান চৌধুরী হীরার নেতৃত্বে তৃতীয় আরেকটি দল পর্বতচূড়ায় আরোহন করেন। এই দলের ছয়জন সদস্য ছিলেন। তারা হলেন: সরফরাজ চৌধুরী জনি, সিদরাতুল আফিয়া মোহনা, মাহবুবুর রহমান, আব্দুল্লাহ আনাস অনি ও বাকি বিল্লাহ মিলন। এই দলের একজন নারী সদস্য প্রথমবারের মতো জো ত্লাংয়ের চূড়ায় আরোহন করেন। পরবর্তীতে পর্বতারোহীদের আরও দল এই চূড়ায় আরোহন করেছেন।   আরও দেখুন   দেশ অনুযায়ী সর্বোচ্চ ও সর্বনিম্ন বিন্দুর তালিকা  বাংলাদেশের পর্বতের তালিকা  বাংলাদেশের ভূগোল  মিয়ানমারের পর্বতের তালিকা  মিয়ানমারের ভূগোল   তথ্যসূত্র   বিষয়শ্রেণী:বাংলাদেশের পর্বত বিষয়শ্রেণী:মিয়ানমারের পর্বত বিষয়শ্রেণী:এশিয়ার আন্তর্জাতিক পর্বত বিষয়শ্রেণী:বাংলাদেশ–মিয়ানমার সীমান্ত
শ্রমিক দলের গভর্ন্যান্স এবং লিগ্যাল ইউনিটের ইহুদি-বিরোধীতা সম্পর্কিত কাজ, ২০১৪-২০১৯, দলের ইহুদি- বিদ্বেষ সংক্রান্ত অভিযোগগুলি পরিচালনা করার বিষয়ে সমতা ও মানবাধিকার কমিশনের তদন্তের প্রতিক্রিয়া হিসাবে পার্টি কর্মীদের দ্বারা লেখা একটি ফাঁস হওয়া ব্রিটিশ ডসিয়ার এবং এতে প্রতিবেদনগুলি অন্তর্ভুক্ত রয়েছে। বর্ণবাদের অন্যান্য রূপের। প্রতিবেদনে পার্টির ঊর্ধ্বতন ম্যানেজমেন্ট কর্মীদের ইমেল প্রকাশ করা হয়েছে, পার্টির অধিকারের সাথে সংযুক্ত, এবং ইহুদি বিদ্বেষ এবং বর্ণবাদের অন্যান্য উল্লেখযোগ্য মামলা মোকাবেলায় ন্যায়বিচারে বাধার অভিযোগ করেছে, এবং এটি "প্রাতিষ্ঠানিকভাবে ইহুদি বিরোধী" হওয়ার অভিযোগের পক্ষকে পরিষ্কার করে না। " যদিও রিপোর্টে বলা হয়েছে যে এটি "যেকোনও পরামর্শকে সম্পূর্ণরূপে অস্বীকার করে যে পার্টিতে ইহুদি-বিদ্বেষ কোনো সমস্যা নয়", বা এটি সবই একটি স্মিয়ার বা জাদুকরী শিকার,  এর প্রধান দাবি হল যে পার্টির মধ্যে ব্যাপক উপদলবাদ শেষ পর্যন্ত ইহুদি বিদ্বেষ এবং বর্ণবাদের অভিযোগ সঠিকভাবে মোকাবেলা করা হয়নি।  ডসিয়ারটি প্রথম স্কাই নিউজের রাজনৈতিক সংবাদদাতা টম রেনার ১১ এপ্রিল ২০২০-এ টুইটারে রিপোর্ট করেছিলেন,  তারপর একদিন পরে নিজেই স্কাই নিউজে। তিনি রিপোর্ট করেছেন যে লেবার আইনজীবীরা কমিশনে প্রতিবেদন জমা দেওয়ার বিরুদ্ধে পরামর্শ দিয়েছেন। এই ডসিয়ারের খবরে অনেক অ্যাক্টিভিস্ট এর পূর্ণ প্রকাশের আহ্বান জানিয়েছিলেন; এটি অবশেষে ফাঁস এবং সামাজিক মিডিয়া মাধ্যমে ছড়িয়ে পড়ে. লেবার পার্টির নেতা কেয়ার স্টারমার এবং লেবার পার্টির ডেপুটি লিডার অ্যাঞ্জেলা রেনার পরের দিন রিপোর্টের তদন্তের ঘোষণা দেন।  তথ্যসূত্র   বিষয়শ্রেণী:কিয়ার স্টারমার বিষয়শ্রেণী:যুক্তরাজ্যে বর্ণবাদ বিষয়শ্রেণী:রাজনৈতিক দুর্নীতি বিষয়শ্রেণী:খবর ফাঁস বিষয়শ্রেণী:শ্রমিক দল (যুক্তরাজ্য) এর প্রতিবেদন বিষয়শ্রেণী:জেরেমি করবিন
আছমাদ নুংসিক আলকাফ (১৭ আগস্ট ১৯২৫ - ২২ ডিসেম্বর ১৯৮৭) একজন ইন্দোনেশীয় অভিনেতা এবং চলচ্চিত্র পরিচালক যিনি ১৯৫৫ ইন্দোনেশীয় চলচ্চিত্র উৎসবে সেরা প্রধান অভিনেতার জন্য সিট্রা পুরস্কার জিতেছিলেন।A.N. Alcaff, diakses pada 3 Juni 2009Insan Perfilman , diakses pada 3 Juni 2009   চলচ্চিত্রের তালিকা    তথ্যসূত্র    বহিঃসংযোগ      বিষয়শ্রেণী:১৯২৫-এ জন্ম বিষয়শ্রেণী:১৯৮৭-এ মৃত্যু বিষয়শ্রেণী:ইন্দোনেশীয় চলচ্চিত্র পরিচালক বিষয়শ্রেণী:২০শ শতাব্দীর ইন্দোনেশীয় অভিনেতা
কাঙ্গারলি (; কেঙ্গেরলি নামেও পরিচিত) হলো আজারবাইজানের নাখছিভান স্বায়ত্তশাসিত প্রজাতন্ত্রের  নতুন রেয়ন। কাঙ্গারলি জেলা ১৯ মার্চ, ২০০৪ সালে প্রতিষ্ঠিত হয়। কাঙ্গারলি জেলা বাবাক ও শারুর জেলার মধ্যে অবস্থিত। উক্ত জেলার দক্ষিণ অংশ রয়েছে ইরান,  এবং উত্তর সীমান্তে রয়েছে আর্মেনিয়া। জেলার ভূদৃশ্য প্রধানত পাহাড়ী; এটি দারালাইজ প্লেটোর উপর অবস্থিত। এলাকাটির আয়তন ৭০৪ বর্গ কিলোমিটার। ২০০৪ সালের মার্চ মাসে শারুর রায়নের কাছ থেকে এটি বিচ্ছিন্ন হয়ে যায়। রায়নের প্রশাসনিক কেন্দ্রটি হল গীবরখ। কাঙ্গারলি নামটি মূলত একটি তুর্কি গোত্রের জন্য প্রয়োগ করা হয়েছিল যারা আঞ্চলিক কাঙ্গারল খানেট প্রতিষ্ঠিত করেছিল এবং সেই এলাকা শাসন করেছিল। ২০০৫ সালের ২৫ শে মে, প্রেসিডেন্ট ইলহাম আলিয়েভ রায়নের নির্বাহী প্রধান হিসেবে নাজিম কাফরভকে নিয়োগ দেন। ২০০৪ সালে এই জেলায় ২৫,৩৭৯ জন লোকের বসবাস ছিল। এটি ২০০৪ সালের মার্চ মাসে শারুর রায়ন থেকে বিচ্ছিন্ন হয়ে যায়। ২০০৫ সালের হিসেব অনুযায়ী এই জেলার জনসংখ্যা প্রায় ২৫,৫০০। উক্ত রায়নের প্রশাসনিক কেন্দ্র হল গীবরখ। এর পোস্টাল কোড হলো AZ6827 এবং টেলিফোন এর কোড নাম্বার হলো 0136। https://kids.kiddle.co/Kangarli_District   সাধারণ তথ্য  গিররখ গ্রামটি উক্ত জেলার প্রশাসনিক কেন্দ্র। এটি কেবল ২০০৪ সালে প্রতিষ্ঠিত হয়েছিল। গিবরাখ রাজধানী (নাখছিভান) থেকে ৩০ কিলোমিটার এবং আরজ নদী থেকে ৬ কিলোমিটার দূরে নাখচিভান-শারুর মহাসড়ক এ অবস্থিত। এর জলবায়ু, প্রায় স্বায়ত্ত্বশাসিত প্রজাতন্ত্রের মত, এবং এর জলবায়ু দৃঢ়ভাবে মহাদেশীয়; এটি গ্রীষ্মে গরম থাকে এবং শীতকালে থাকে ঠাণ্ডা। উক্ত জেলার রাজধানীতে আরায নদী অবস্থিত যা আজারবাইজান এবং ইরানের সীমান্তে প্রবাহিত হয়। আড়াআড়ি পাহাড় রয়েছে এখানে, এখানকার প্রাণীর বৈশিষ্ট্য  জলবায়ুগত অবস্থা এবং ছোট নদীগুলির অভাব এর প্রভাবে প্রাভাবিত , যা মূলত সেমি-মরুভূমি এবং পাহাড়ী প্রজাতি (ঝোপ, জঞ্জাল এবং দাগযুক্ত গাছ) এর প্রতিনিধিত্ব করে। এটি একটি কৃষি বান্ধব জেলা যেখানে তামাক, সিনে, শস্য, সবজি এবং তরমুজ ইত্যাদী ভাল জন্মে।     ঐতিহাসিক স্মৃতিস্তম্ভ  নাখচিভান স্বায়ত্তশাসিত প্রজাতির মতো অনেক প্রাচীন স্মৃতি স্তম্ভ আছে, যেগুলি প্রাচীনকাল থেকেই এই অঞ্চলটিতে অবস্থান করছে। এগুলোর মধ্যে অন্যতম হলোঃ চিলখঙ্গলা ঢিবি, গাজামা গুহা এবং গালাগিলগিগ, গোবরগড়াল, দমলামা, গুলামেপাতে এবং বালতিপের প্রাচীন বসতি ইত্যাদি। এছাড়াও এখানে রয়েছে নতুন নতুন স্মৃতি স্তম্ভ যেমনঃ ১৮ শতকের একটি জামি মসজিদ যা খোখ গ্রামে অবস্থিত, এছাড়াও শামখাতখালী গ্রামে রয়েছে ১৮ শতকের একটি মসজিদ এবং  ১৯ শতকের একটি স্নানঘর।  Kəngərli rayonu   তথ্যসূত্র    Naxçıvan Ensiklopediyası, I cild, Naxçıvan, 2005,  Kəngərli rayonu məqaləsi. Naxçıvan Muxtar Respublikasının Kəngərli rayonu. Naxçıvan, 2008.    বিষয়শ্রেণী:আজারবাইজানের জেলা
জঙ্গল মহল জুলজিক্যাল পার্ক (যাকে  ঝাড়গ্রাম জুলজিক্যাল পার্ক বা ঝাড়গ্রাম চিড়িয়াখানাও বলা হয়) হল একটি পশুশালা এবং ঝাড়গ্রামের একটি বিখ্যাত পর্যটন কেন্দ্র।  জঙ্গলমহল জুলজিক্যাল পার্ক কেন্দ্রীয় চিড়িয়াখানা কর্তৃপক্ষ (CZA) দ্বারা একটি স্বীকৃত 'মাঝারি' মাপের চিড়িয়াখানা।  জঙ্গলমহল জুলজিক্যাল পার্ক ১৯৮০ সালে একটি হরিণ উদ্যান হিসাবে প্রতিষ্ঠিত হয়েছিল। এটি ২০০৫ সালে একটি মিনি চিড়িয়াখানা হিসাবে স্বীকৃত পায়।  ২০১৪ সালে এটি একটি প্রধান চিড়িয়াখানায় রুপান্তরিত হয় এবং পশ্চিমবঙ্গ সরকার কর্তৃক এর নামকরণ করা হয় জঙ্গলমহল জুলজিক্যাল পার্ক। ২০১৭ সালে কেন্দ্রীয় চিড়িয়াখানা কর্তৃপক্ষ এটিকে একটি মাঝারি চিড়িয়াখানা হিসাবে মনোনীত করে।    আকর্ষণ  থাম্ব|সেলফি পয়েন্ট ২০২১ - ২০২২ সাল অনুসারে, চিড়িয়াখানায় ১৮৭টি স্তন্যপায়ী প্রাণী, ৮৪টি পাখি এবং ৬৩টি সরীসৃপ ছিল।   স্তন্যপায়ী প্রাণী    শ্লথ ভালুক  মেছো বিড়াল  বন বিড়াল  গন্ধগোকুল  ভারতীয় হাতি  বাংলা খেঁকশিয়াল  পাতিশিয়াল  বানর  লাল বান্দর  দেশি বনরুই  সজারু  বেঙ্গল টাইগার  সম্বর হরিণ  চিতল হরিণ  নীলগাই  ডোরাকাটা হায়না   পাখি    ময়ূর  বাজপাখি  সাধারণ পাহাড়ি ময়না  ধনেশ  কালো তিতির  শকুন  বনমোরগ  কাকাতুয়া  ফিঞ্চ  টিয়া  সোনালী তিতির  টুনটুনি  চন্দনা  লাল বুক ওয়ালা টিয়া  সবুজ টিয়া  হাড়গিলা  এমু   সরীসৃপ    কুমির  ভারতীয় গোখরো  ঘড়িয়াল  ভারতীয় তারকা চিহ্ন যুক্ত কাছিম   গ্যালারি    তথ্যসূত্র   বিষয়শ্রেণী:১৯৮০-এ ভারতে প্রতিষ্ঠিত বিষয়শ্রেণী:পশ্চিমবঙ্গের চিড়িয়াখানা বিষয়শ্রেণী:ভারতের চিড়িয়াখানা বিষয়শ্রেণী:উইকিউপাত্তে স্থানাঙ্ক নেই বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:ঝাড়গ্রাম জেলার দর্শনীয় স্থান
রুশ ফেডারেল শহরhttp://www.constitution.ru/en/10003000-04.htmhttp://eng.constitution.kremlin.ru/ () হচ্ছে রাশিয়ার একটি জন অধ্যুষিত এলাকা এবং ফেডারেল সাবজেক্ট উভয় আছে, এমন একটি শহর। রাশিয়া ১৮৫ টি ফেডারেল সাবজেক্ট ও তিনটি ফেডারেল শহরে বিভক্ত।  File:Federal cities of Russia1.png  মানচিত্র #  কোড  আইএসও কোড নাম  পতাকা  কোট অব আর্মস ফেডারেল জেলা  অর্থনৈতিক অঞ্চল  আয়তন (ব-কিমি)  জনসংখ্যা (২০১৪ আনু)১৭৭MOWমস্কো45x45px45x45pxসেন্ট্রাল ফেডারেল জেলাকেন্দ্রীয় অর্থনৈতিক অঞ্চল১,১০০১,২১,১১,১৯৪২৭৮SPEসেইন্ট পিটার্সবার্গ45x45px45x45pxনর্থওয়েস্টার্ন ফেডারেল জেলানর্থওয়েস্টার্ন অর্থনৈতিক অঞ্চল১,৪৩৯৫১,৩১,৯৬৭  ২০১৪ সালের উন্নয়ন ১৮ মার্চ, ২০১৪ তারিখে, ক্রিমিয়া প্রজাতন্ত্র এবং সেভাসতোপোল রাশিয়ান ফেডারেশন যোগ দেয়।Kremlin.ru. Договор между Российской Федерацией и Республикой Крым о принятии в Российскую Федерацию Республики Крым и образовании в составе Российской Федерации новых субъектов (Treaty Between the Russian Federation and the Republic of Crimea on Ascension to the Russian Federation of the Republic of Crimea and on Establishment of New Subjects Within the Russian Federation)  সেভাসতোপোলে ফেডারেল তাৎপর্যপূর্ণ একটি শহর। আন্তর্জাতিক সম্প্রদায় এবং ইউক্রেনীয় সরকার সেভাসতোপোলকে স্বীকৃত দেয়নি এবং সেভাসতোপোলকে ইউক্রেনের অবিচ্ছেদ্য অংশ বিবেচনা না  মানচিত্র #  কোড  আইএসও কোড  নাম  পতাকা  কোট অব আর্মস  ফেডারেল জেলা  অর্থনৈতিক অঞ্চল  আয়তন (ব-কিমি)  জনসংখ্যা৩(নির্ধারিত হয়নি)UA-40সেভাসতোপোল45x45px45x45px ক্রিমিয়া ফেডারেল জেলা(যুক্ত করা হয়নি)৮৬৪৩,৮১,৪০০ তথ্যসূত্র  বিষয়শ্রেণী:রাশিয়ার প্রশাসনিক বিভাগ বিষয়শ্রেণী:রাশিয়ার কেন্দ্রশাসিত অঞ্চল বিষয়শ্রেণী:রাশিয়ার ফেডারেল শহর
thumb|280px|১৮৮৩ বিশ্ব ধর্মের মানচিত্র "মোহামেদান" অঞ্চলগুলিকে ধূসর রঙে দেখাচ্ছে। মোহামেদান বা মোহাম্মদীয় শব্দটি ইসলামের নবী হযরত মুহাম্মদের অনুসারীদের জন্য ব্যবহৃত হয়,John Bowker. "Muhammadans". The Concise Oxford Dictionary of World Religions. 1997. p. 389. এবং হযরত মুহম্মদ কর্তৃক প্রতিষ্ঠিত ধর্ম বা মতবাদকে বোঝায়।-Ologies & -Isms. Copyright 2008 The Gale Group, Inc.Webster's Revised Unabridged Dictionary, edited by Noah Porter, published by G & C. Merriam Co., 1913  মোহামেদান শব্দটি সাধারণত ১৯৬০-এর দশকের মাঝামাঝি পর্যন্ত ইউরোপীয় সাহিত্যে ব্যবহৃত হত।See for instance the second edition of A Dictionary of Modern English Usage by HW Fowler, revised by Ernest Gowers (Oxford, 1965) শব্দটি পূর্বে ব্যবহারে প্রচলিত থাকলেও বর্তমানে  মুসলিম শব্দটি বেশি প্রচলিত, এছাড়াও মোহামেদান বা মোহাম্মদীয় শব্দটি কিছু ক্ষেত্রে আপত্তিকর বলে বিবেচিত হয়।The American Heritage Dictionary of the English Language, Fourth Edition (2000) annotates the term as "offensive". The OED has "its use is now widely seen as depreciatory or offensive", referring to English Today no. 39 (1992): "The term Mohammedan [...] is considered offensive or pejorative to most Muslims since it makes human beings central in their religion, a position which only Allah may occupy". Other dictionaries, such as Merriam-Webster, do not label the term as offensive.  মুসলিমদের আপত্তি কিছু আধুনিক মুসলিম "মোহামেদান বা মোহাম্মদীয়" শব্দটি সম্পর্কে আপত্তি জানিয়েছে,see e.g. Mohammedanism a Misnomer, by R. Bosworth Smith, Paul Tice; Definition of Mohammedanism,  Farlex Encyclopedia; What does Islam mean?, Islamic Bulletin এই বলে যে শব্দটি মুহাম্মদ নিজে বা তার প্রাথমিক অনুসারীরা ব্যবহার করেননি, এবং ধর্মটি একমাত্র আল্লাহর এবাদত বা উপাসনা শেখায় এবং মুহাম্মদ বা আল্লাহর অন্য কোনো নবীকে নয়। আধুনিক মুসলিমরা বিশ্বাস করে "মোহামেদান বা মোহাম্মদীয়" একটি ভুল নাম, "যা তাদের কাছে মোহাম্মদের উপাসনার অর্থ বহন করে বলে মনে হয়, যেমন খ্রিস্টান ধর্ম মানে যীশু খ্রীষ্টের উপাসনা।" এছাড়াও, আল-মুহাম্মাদীয়া (মোহামেদান এর আরবি সমতুল্য) শব্দটি ইসলামে বিধর্মী বলে বিবেচিত কয়েকটি সম্প্রদায়কে বোঝাতে ব্যবহৃত হয়েছে।JOHN BOWKER. "Muhammadans." The Concise Oxford Dictionary of World Religions. 1997. Retrieved 8 June 2012Strothmann, R.. " al-Muḥammadīya." Encyclopaedia of Islam, First Edition (1913-1936). Brill Online, 2012. 8 June 2012  মুসলিমদের ব্যবহার তরিকা মুহাম্মাদীয়া (মোহাম্মদের পথ) হল সংস্কারের সুফিবাদের দর্শন যা ১৮ শতকে উদ্ভূত, এবং সুফি দর্শন ও অনুশীলনগুলিকে নবী ও হাদিসের কর্তৃত্ব ও উদাহরণের সাথে পুনঃনির্দেশিত ও সামঞ্জস্য করার চেষ্টা করে।Green, Nile, Sufism: A Global History, Jon Wiley & Sons, 2012 pg 167-168  ইন্দোনেশিয়ায়, মুহাম্মাদীয়া (মুহাম্মদের অনুসারীরা) হল সুন্নি সামাজিক-ধর্মীয় সংস্কার আন্দোলনের নাম যেটি সমন্বয়বাদী ও সুফিবাদী অনুশীলনগুলিকে এড়িয়ে যায় এবং নবীর জীবনের হাদিস ও দৃষ্টান্তের উপর ভিত্তি করে ইসলামের বিশুদ্ধ রূপের দিকে প্রত্যাবর্তনের পক্ষে সমর্থন করে৷ এটি গেরাকান প্রামুকা ইন্দোনেশিয়া হিসাবে ব্রতীবালকের মতো প্রতিষ্ঠানকে ইসলামিক প্রান্তে অভিযোজিত করেছে।  তথ্যসূত্র  বিষয়শ্রেণী:ইসলাম ও অন্যান্য ধর্ম বিষয়শ্রেণী:খ্রিস্টান পরিভাষা বিষয়শ্রেণী:ইসলাম সম্পর্কিত বিতর্ক বিষয়শ্রেণী:মুহাম্মাদ